Document ID: /fineweb-2-swissfilter-quality_10-filterrobots/filtered/01798.jsonl.gz/682

Mini Hochsigs-Saison isch scho voll im Gang. So hani letscht Samstig äs wunderschöns Paar dörfä a ihrem Hochsigstag begleitä. S’Wätter isch eifach numä perfekt gsi und so hämmer am Vierwaldstättersee äs traumhafts Shooting chönnä machä. De Momänt wo d’Anita und de Daniel sich s’erschti Mal gseh händ isch unbeschrieblich schön gsi und so isch mir hinder de Kamera au no es Trändli abä kulleret. I de Chilä St. Jost z’Ennetbürgä händ diä zwei sich dänn s’JA Wort gä. Diä Ussicht isch eifach genial gsi.Vo ganzem Härzä möcht ich üch DANKÄ sägä für üches Vertruä, DANKÄ das ich diä Bilder hiä zeigä darf und ich wünschä üch alles Gueti uf üchem Gmeinsamä Wäg.